D ô v o d o v á  s p r á v a
Všeobecná časť 
Ministerstvo dopravy, pôšt a telekomunikácií Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 403/2005 Z. z. o najväčších prípustných rozmeroch a najväčšej prípustnej hmotnosti niektorých vozidiel ako iniciatívny materiál, ktorý je vypracovaný podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16 a § 7 ods. 19 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.
	 Predloženým návrhom sa  deklaruje skutočnosť, že najväčšia prípustná hmotnosť vozidla podľa požiadaviek prílohy IV smernice Európskeho parlamentu a Rady 97/27/ES z 22. júla 1997 týkajúca sa hmotností a rozmerov určitých kategórií motorových a ich prípojných vozidiel, ktorou sa mení a dopĺňa smernica 70/156/EHS  (Mimoriadne vydanie Ú. v. EÚ, 13/zv. 19.) v znení smernice Európskeho parlamentu a Rady 2001/85/ES  z 20. novembra 2001(Mimoriadne vydanie Ú. v. EÚ, 13/zv. 29.) a smernice Komisie 2003/19/ES z 21. marca 2003 (Mimoriadne vydanie Ú. v. EÚ, 13/31.) je ustanovená v nariadení vlády Slovenskej republiky č. 403/2005 Z. z. o najväčších prípustných rozmeroch a najväčšej prípustnej hmotnosti niektorých vozidiel.
Predložený návrh nariadenia vlády je v súlade s Ústavou Slovenskej republiky, zákonom č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov, s medzinárodnými zmluvami, ktorými je Slovenská republika viazaná ako aj s právom Európskych spoločenstiev a Európskej únie. 
Materiál nemá finančný, ekonomický, environmentálny vplyv, ani vplyv na zamestnanosť a na podnikateľské prostredie.
Prerokovanie predloženého návrhu nariadenia vlády Radou hospodárskej a sociálnej dohody Slovenskej republiky nie je potrebné.
Doložka zlučiteľnosti
právneho predpisu
s právom Európskych spoločenstiev a Európskej únie
1.	Predkladateľ právneho predpisu: 
Vláda Slovenskej republiky.
2.	Názov návrhu právneho predpisu:
Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 403/2005 Z. z. o najväčších prípustných rozmeroch a najväčšej prípustnej hmotnosti niektorých vozidiel.
3.	Problematika návrhu právneho predpisu:
a)	je upravená v práve Európskych spoločenstiev 
-	v primárnom práve v Zmluve o založení Európskeho spoločenstva v platnom znení (Hlava V – Doprava a kapitola 3. Hlavy VI. Zbližovanie práva Zmluvy o založení Európskeho spoločenstva v platnom znení) 
-	v sekundárnom práve 
o	v smernici Rady 92/21/EHS z 31. marca 1992 o hmotnostiach a rozmeroch motorových vozidiel kategórie M1 v znení smernice Rady 95/48/ES,
o	v smernici Rady 77/649/EHS z 27. septembra 1977 o aproximácii právnych predpisov členských štátov týkajúcich sa výhľadu vodičov motorových vozidiel v platnom znení,
o	v smernici Rady 92/23/EHS Smernica Rady 92/23/EHS z 31.3.1992 týkajúcej sa pneumatík motorových a ich prípojných vozidiel, a ich montáže v platnom znení,
o	v smernici Rady 70/156/EHS zo 6. februára 1970 o aproximácii právnych predpisov členských štátov týkajúcich sa schvaľovania typu motorových vozidiel a ich prípojných vozidiel v platnom znení,
o	 v smernici Európskeho parlamentu a Rady 97/27/ES z 22. júla 1997 týkajúcej  sa hmotností a rozmerov určitých kategórií motorových a ich prípojných vozidiel, ktorou sa mení a dopĺňa smernica 70/156/EHS  v znení smernice Európskeho parlamentu a Rady 2001/85/ES  z 20. novembra 2001 a smernice Komisie 2003/19/ES z 21. marca 2003,

b)	nie je upravená v práve Európskej únie,
c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.
4.	Záväzky Slovenskej republiky vo vzťahu k Európskym spoločenstvám a Európskej únii:

a)	prijatie tohto nariadenia vlády je plnením záväzkov Slovenskej republiky vyplývajúcich zo Zmluvy o pristúpení Slovenskej republiky k Európskej únii, najmä z článku 2 Aktu o podmienkach pristúpenia,
b)	v rámci Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nebolo v danej oblasti dohodnuté žiadne prechodné obdobie,
c)	z gestorstva smerníc vyplýva pre Slovenskú republiku povinnosť transponovať smernicu Rady 92/21/EHS v znení smernice Rady 95/48/ES najneskôr do 1. mája 2004 a smernicu Európskeho parlamentu a Rady 97/27/ES z 22. júla 1997 týkajúcu  sa hmotností a rozmerov určitých kategórií motorových a ich prípojných vozidiel, ktorou sa mení a dopĺňa smernica 70/156/EHS  v platnom znení najneskôr do 1. mája 2004,
d)	v danej oblasti nebolo začaté konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení,
e)	smernica Rady 92/21/EHS v znení smernice Rady 95/48/ES je prebratá v úplnom rozsahu nariadením vlády Slovenskej republiky č. 403/2005 Z. z. o najväčších prípustných rozmeroch a najväčšej prípustnej hmotnosti niektorých vozidiel a smernica Európskeho parlamentu a Rady 97/27/ES z 22. júla 1997 týkajúca  sa hmotností a rozmerov určitých kategórií motorových a ich prípojných vozidiel, ktorou sa mení a dopĺňa smernica 70/156/EHS  v platnom znení sa preberá v úplnom rozsahu Návrhom nariadenia vlády SR č. …../2006 Z. z. o technických požiadavkách na hmotnosti a rozmery určitých kategórií motorových vozidiel a ich prípojných vozidiel.

5.	Stupeň zlučiteľnosti návrhu nariadenia s právom Európskych spoločenstiev 
- úplný.
6. Gestor a spolupracujúce rezorty:
Ministerstvo dopravy, pôšt a telekomunikácií Slovenskej republiky. 
Osobitná časť
K čl. I
l. V bode l sa mení aproximačný odkaz vo  vzťahu  k dopĺňanej aproximačnej prílohe.
2. V bode dva sa dopĺňa aproximačná príloha o smernicu Európskeho parlamentu a Rady 97/27/ES z 22. júla 1997 týkajúcu sa hmotností a rozmerov určitých kategórií motorových a ich prípojných vozidiel, ktorou sa mení a dopĺňa smernica 70/156/EHS  v znení smernice Európskeho parlamentu a Rady 2001/85/ES  z 20. novembra 2001 a smernice Komisie 2003/19/ES z 21. marca 2003.
Týmto sa  deklaruje skutočnosť, že najväčšia prípustná hmotnosť vozidla podľa požiadaviek prílohy IV smernice Európskeho parlamentu a Rady 97/27/ES z 22. júla 1997 týkajúcej sa hmotností a rozmerov určitých kategórií motorových a ich prípojných vozidiel, ktorou sa mení a dopĺňa smernica 70/156/EHS  v platnom znení je ustanovená v nariadení vlády Slovenskej republiky č. 403/2005 Z. z. o najväčších prípustných rozmeroch a najväčšej prípustnej hmotnosti niektorých vozidiel.
K čl. II
Ustanovuje sa účinnosť nariadenia vlády.